

 **REPUBLIKA HRVATSKA**

**ŽUPANIJA ŠIBENSKO-KNINSKA**

 **OPĆINA RUŽIĆ**

 **OPĆINSKI NAČELNIK**

Put kroz Gradac 25, 22322 Ružić

e-mail: nacelnik@opcina-ruzic.hr

KLASA: 100-02/24-01/1

URBROJ: 2182-8-01-24-2

Gradac, 20. prosinca 2024. godine

 Na temelju članka 10. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 04/18 i 112/19), općinski načelnik Općine Ružić, dana 20. prosinca 2024. godine utvrđuje sljedeći

**PLAN PRIJMA U SLUŽBU JEDINSTVENOG UPRAVNOG ODJELA**

**OPĆINE RUŽIĆ ZA 2025. GODINU**

Članak 1.

 Ovim Planom prijma u službu utvrđuje se stvarno stanje popunjenosti radnih mjesta u Jedinstvenom upravnom odjelu Općine Ružić i potrebe za prijam službenika i namještenika na neodređeno vrijeme u 2025. godini te potrebe za prijam vježbenika odgovarajuće stručne spreme i struke.

 Plan prijma u službu donosi se vodeći računa o potrebama Jedinstvenog upravnog odjela i raspoloživim financijskim sredstvima u Proračunu Općine Ružić za 2025. godinu.

Članak 2.

 Riječi i pojmovi koji imaju rodno značenje korišteni u ovom Planu odnose se jednako na muški i ženski rod, bez obzira jesu li korišteni u muškom ili ženskom rodu.

Članak 3.

 U Jedinstvenom upravnom odjelu Općine Ružić je, prema važećem Pravilniku o unutarnjem redu Jedinstvenog upravnog odjela Općine Ružić („Službeno glasilo Općine Ružić“, broj 04/22), sistematizirano ukupno 3 (tri) radna mjesta, te su zaposlena 3 (tri) službenika na neodređeno vrijeme na radna mjesta:

- pročelnik Jedinstvenog upravnog odjela – 1 radno mjesto

- referent računovodstveno-financijskih poslova – 1 radno mjesto

- administrativni referent – 1 radno mjesto.

Članak 4.

 U Jedinstvenom upravnom odjelu Općine Ružić u 2025. godini ne planira se prijem vježbenika.

Članak 5.

 Prema podacima Državnog zavoda za statistiku za Općinu Ružić, niti jedna nacionalna manjina ne sudjeluje s više od 5% u stanovništvu Općine Ružić, iz kojeg razloga Općina Ružić nema obvezu popunjavati radna mjesta u službi predstavnicima nacionalnih manjina radi ostvarivanja zastupljenosti sukladno odredbama članka 9. stavka 2. Zakona o službenicima i namještenicima u lokalnoj i područnoj (regionalnoj) samoupravi.

Članak 6.

 Ovaj Plan prijma u službu stupa na snagu osmi dan od dana njegove objave, a objavit će se u „Službenom glasilu Općine Ružić“ te na službenoj stranici Općine Ružić [www.opcina-ruzic.hr](http://www.opcina-ruzic.hr).

 Općinski načelnik:

 Dalibor Durdov